Pier Luis ëd Barban/Piemontèis minoransa
Artorn

Piemontèis ... minoransa 
L’è bèn trist voghi l masnà
ch’i san nen ël Piemontèis,
j’han perdì fin’ël rèis
e la lengua dij’antenà.

Ant ël scòli: j’è ‘l Toscan,
gnun poeta l’ha ‘l Piemont,
pura n’j’è an tut ël Mond,
…na sarà dcò dij nostran!

A miliòn son mnì da via,
nòstra lengua aj fa sgiài,
ël Piemontèis tlo senti mai,
manc n’espressiòn…qualsissìa.

Qui aj comanda – fé atenssiòn -
tuta gent dj’atri regiòn,
e ti cito, banfa nen,
pòvri diàu d’in Bogia-nen.

Preuva mac parlé nostran
ant j’ofissi ò an Comun-a
lor at bèico ‘me ‘n gadan
rispondo nèn… vardo la lun-a!

Peu finìa l’imigrassiòn,
j’è rivaji l’invasiòn:
kebab, cos-cos e… s’aj na j’è,
sima noi ij ver frusté.

El sò dòni, con ël masnà,
i van për tuta la sità
con ‘na “carossin-a” për man
e an tèsta ‘n suvaman.

Sima semp pi colorà
con degrado e povertà,
e viva ‘l Mond e l’Italia bèla,
e noi… da la brasa a la padèla!

Pierluis ëd Barban
luj 2013

Pier Luis ëd Barban
Pròsa
Monfrin
Leteratura piemontèisa